b'\n_START_ARTICLE_\nTahiini\n_START_PARAGRAPH_\nTahiini on jahvatatud seesamiseemnetest valmistatud pasta._NEWLINE_Tahiinit m\xc3\xbc\xc3\xbcakse kas v\xc3\xa4rskena, konserveeritult v\xc3\xb5i deh\xc3\xbcdreeritult. Valmistatakse kas soolaga v\xc3\xb5i ilma. Tavaliselt on tahiini valmistamisel kasutatud kestadest puhastatud seesamiseemneid, kuid tehakse ka kroovimata seesamist tahiinit, mis on m\xc3\xb5nev\xc3\xb5rra rikkam vitamiinide ja valkude poolest, kuid maitseb kibedam ja on tumedama v\xc3\xa4rvusega._NEWLINE_Tahiinipastat kasutatakse idamaises k\xc3\xb6\xc3\xb6gis liha- ja aedviljatoitude maitsestamiseks (nt hummus, baba ghanoush, halvaa). Samuti v\xc3\xb5ib tahiinit kasutada v\xc3\xb5ileivakattena alternatiivina v\xc3\xb5ile ja margariinile.'